WicipediA 


Nepaleg 


Nepaleg (neu Nepali, Khaskura neu Gorkhali) yw iaith swyddogol Nepal. Mae'n iaith Indo-Ewropeaidd 
sy'n cynrychioli cangen ddwyreiniol Pahari (ieithoedd Indo-Ewropeaidd yr Himalaya), sydd yn ei thro yn 
perthyn i is-gangen yr ieithoedd Indo-Ariaidd (cangen o'r ieithoedd Indo-Iraneg) yn y teulu ieithyddol Indo- 
Ewropeaidd. Enwau amgen ar Nepaleg yw 'Gorhhali' neu 'Gurhhali', "iaith y Gurhhas", a 'Parbatiya', "iaith y 
mynyddoedd" (parbat 'mynydd'). Ond 'Khaskura' yw'r enw hynaf, yn llythrennol "iaith y Khas," 
ymsefydlwyr Indo-Ariaidd yn ardal basn Karnali-Bheri yng ngorllewin eithaf Nepal ers cyfnod cynnar. 
Erbyn heddiw ceir tua 40 miliwn o siaradwyr Nepaleg. 

Hanes 


Daeth yr iaith i brif ardaloedd Nepal o'r gorllewin tua'r 12g. Erbyn y 14g roedd grwpiau o ymsefydlwyr yn 
ei siarad yn Nyffryn Kathmandu. Erbyn yr 17g roedd yr iaith yn cael ei defnyddio ochr yn ochr â'r iaith 
frodorol Newari gan y llywodraeth. Daeth yn iaith swyddogol y wlad, a chael ei galw'n 'Nepaleg' am y tro 
cyntaf, yn sgîl goresgyniad brenhiniaeth Newari Dyffryn Kathmandu gan y Gurhhas yn 1769 a chreu teyrnas 
Nepal. 

Mae'r iaith wedi ymledu tu hwnt i ffiniau Nepal, yn bennaf yn nhaleithiau Indiaidd Assam a Sikkim ac yn 
arbennig yn rhanbarth Darjeeling, Gorllewin Bengal, lle mae'r mwyafrif yn ei siarad fel iaith gyntaf. 

Mae llenyddiaeth Nepaleg yn llenyddiaeth fywiog sydd wedi gweld tyfiant mawr yn yr 20g wrth i 
lythrenedd ymledu. Geir yn ogystal nifer o orsafoedd radio a rhai sianeli teledu yn y Nepaleg, yn Nepal ac 
India. 

Ymadroddion 


Mae enghreifftiau o ymadroddion Nepaleg yn cynnwys: 

■ Namaste. — y "croeso" traddodiadol yn y diwylliant Hindŵ, sy'n gallu golygu "hwyl" yn 
ogystal â "helo." 

■ Tapäîko/timro näm ke ho? ^ % ^ì? - Be' di dy enw? 

■ Mero näm Siôn ho.^ì ^ — Fy enw i yw Siôn. 







■ Tapaîlai/timilai kasto cha? cTmfën^/fcTffìën^ i?? — Sut 'da chi? (Ilai ffurfiol: Ke cha? % i?? 
mwy ffurfiol: Sahcai hunuhuncha? íTstf g^^?) 

■ Käthmändaû jäne bäto dherai lämo cha. chióHisî^ ^TTrrì i? — Mae'n ffordd hir i 
Kathmandu! 

■ Nepälmä baneko 'Ìhmhi — Gwnaed yn Nepal. 

■ Ma nepälT hû H f—Dwi'n Nepali. 

Darllen pellach 


Cyrsìau a gramadeg 

■ Hutt, M. & Subedi, A., Teach Yourself Nepali (Llundain, 2003) 


Geìrìaduron 

■ Schmidt, R. L. (1993) A Practical Dictionary of Modern Nepali. (http://dsal.uchicago.edu/diction 
aries/schmidt/) 

■ Turner, R. L. (1931) A Comparative and Etymologlcal Dictionary ofthe Nepali Language. (htt 
p://dsal. uchicago.edu/dictionaries/turner/) 


Wedi dod o "https://cy.wikipedia.Org/w/index. php?title=Nepaleg&oldid=2275396" 

